ནགས་ཤོད་ཆགས་རི་དགོན་སྲིན་རྫོང་འོད་གསལ་སྒྲུབ་སྡེ་ཨོ་རྒྱན་དམ་ཆོས་གླིང་།

ནགས་ཤོད་ཆགས་རི་དགོན་སྲིན་རྫོང་འོད་གསལ་སྒྲུབ་སྡེ་ཨོ་རྒྱན་དམ་ཆོས་གླིང་།

མཁྱེན་པའི་སྲིད་ཞི་ཅིག་ཅར་ལྷུན་རྫོགས་པར།།
བརྩེ་བས་གང་འདུལ་སྤྲུལ་པའི་ཞིང་ཁམས་སྐྱོང་།།
ནུས་པས་ཚར་གཅོད་རྗེས་འཛིན་མངའ་དབང་སྒྱུར།།
ཐུབ་དབང་སྨྲ་བའི་ཉི་མ་རབ་ཏུ་བསྟོད།།

ཆོས་དབྱིངས་རྣམ་དག་ཀུན་གསལ་དག་པའི་མཁའ།།
ལོངས་སྐུ་འདོད་ནས་འཇའ་འོད་འཁྲིགས་པའི་གུར།།
སྤྲུལ་སྐུ་ཉི་ཟླ་བཞིན་དུ་ཀུན་ལ་ཁྱབ།།
མཚོ་སྐྱེས་བླ་མ་བདག་གི་སྙིང་དབུས་རོལ།།

ཡེ་ནས་མདོན་སངས་རྒྱས་ཀྱང་འགྲོ་བའི་དོན།།
ཡེ་ཤེས་སྒྱུ་མའི་ལང་ཚོར་རྒྱས་པའི་སྐུ།།
ཡེ་དག་ཆོས་ཉིད་མཉམ་པ་ཆེན་པོའི་གར།།
ལྷུན་གྲུབ་གཅིག་རྫོགས་ཉི་མ་གྲགས་པར་འདུད།།

གསང་གསུམ་རྡོ་རྗེའི་དཀྱིལ་འཁོར་རྒྱ་མཚོ་ན།།
དུས་གསུམ་རྒྱལ་བའི་སྤྱི་གཟུགས་པད་འབྱུང་རྗེས།།
ཁམས་གསུམ་འགྲོ་བ་མ་རུང་འདུལ་སླད་དུ།།
ཚད་མའི་གཏེར་གྱི་བརྒྱུད་ལ་སྙིང་འདབ་ཟུམ།།

སྔོན་ཆད་དམ་པའི་མཛད་པ་གངྒཱའི་རྒྱུན།།
གཅིག་ཏུ་འདྲེན་པའི་སྤོབས་པ་མ་མཆིས་ཀྱང་།།
ལེགས་བྱའི་མཁས་གྲུབ་ཆེན་པོའ་མཛད་རྣམ་ལས།།
ཚིག་རྒྱུད་དོན་འབྲས་སྐལ་ལྡན་སྙན་དུ་འབུལ།།

ཞེས་མཆོད་བརྗོད་དང་དམ་བཅའ་སྔོན་དུ་སོང་སྟེ། འདིར་གླེང་བར་བྱ་བ་ནི།
བོད་ལྗོངས་ནག་ཆུའི་ཤར་ཕྱོགས་འབྲི་རུ་རྫོང་ཁོངས་ནགས་སོག་འདུས་མདོ་
ཆགས་རུ་ས་ཆར་གནས་པའི་སྲིད་རྫོང་འོད་གསལ་སྒྲུབ་སྡེ་ཨོ་རྒྱན་དམ་ཆོས་
གླིང་ཞེས་པ་འདི་སྔ་འགྱུར་ཆེ་བ་དྲུག་ལྡན་གྱི་འདུས་སྡེ་ཆེན་པོ་དྲུག་གི་ཡ་གྱལ།
གནས་དགོན་ཟུང་དུ་འབྲེལ་བའི་རྙིང་མའི་དགོན་པ་གྲགས་ཅན་ཞིག་ཡིན། དེ་
ཡང་བོད་ཡུལ་བཀྲ་ཤིས་པའི་རི་བརྒྱད་ཀྱི་ཡ་གྱལ། ཁམས་དུ་བའི་རིའམ་གནས་
སྲིན་མོ་རྫོང་ཞེས་ཨོ་རྒྱན་ཆེན་པོ་པདྨ་འབྱུང་གནས་དང་མཁའ་འགྲོ་ཡེ་ཤེས་མཚོ་
རྒྱལ་གཉིས་ཀྱི་ཞབས་ཀྱིས་བཅགས་ཤིང་། བཀའ་བརྒྱད་ཀྱི་ལྷ་ཚོགས་བཞེངས་
ནས་ཡེ་ཤེས་ལྷའི་ཕོ་བྲང་དུ་བྱིན་གྱིས་བརླབས། འཁོན་ཀླུའི་དབང་པོའ་སྐྱེ་བ་ ི
ཁམས་ཉི་མ་གྲགས་ཞེས་འབྱོན་པར་ལུང་བསྟན་ནོ། །བྲག་ལ་ཕྱག་ཞབས་དང་
སྐུ་རྗེས་སོགས་རང་བྱོན་གྱི་བརྒྱན་པས་གནས་ཆེན་ཡིན། གཏེར་ཁ་དང་རྒྱུད་
སྡེ་དུ་མ་ནས་ལུང་བསྟན་པའི་གནས་འདིར་གཏེར་ཆེན་ཉི་མ་གྲགས་པས། བོད་
རབ་བྱུང་བཅུ་གཉིས་པའི་ཆུ་མོ་ལུག་(སྤྱི་ལོ་ ༡༧༠༣)ལོར་ཕྱག་བཏབ་པའི་ཆོས་
སྡེ་འདིར་སྐྱེས་དགུའི་བསོད་ནམས་ཀྱི་ཞིང་། མཆོག་གསུམ་སྐུ་གསུང་ཐུགས་
ཀྱི་རྟེན་དུ་མ་དང་། རིག་འཛིན་ཆེན་པོ་ཉི་མ་གྲགས་པས་གཏེར་ནས་དྲངས་པའི་
ཤར་གཏེར་སྨིན་པ་འབྲས་བུ་ལྟ་བུའི་ཆོས་སྐོར་པོ་ཏི་ ༢༡ གཙོས་སྔ་འགྱུར་བཀའ་
གཏེར་གྱི་དབང་ཁྲིད་ལུང་གསུམ་གྱི་བརྒྱུད་པ་བར་མ་ཆད་པར་ལས་བཞི་སྤྱི་
དང་། ཐུན་མོང་མིན་པའི་རང་ལུགས་ཀྱི་ཆོ་ག་ཕྱག་ལེན་བསྙེན་བསྒྲུབ་མཚམས་
གསུམ་གར་ཐིག་དབྱངས་རོལ་སོགས་༸གོང་ས་ལྔ་པ་ཆེན་པོས་བསྩལ་བའི་
བཅའ་ཡིག་ཕན་བདེའི་ཉིན་བྱེད་ལྟར་སོ་བྱང་སྔགས་ཀྱི་དམ་ཚིག་བསྲུང་སྡོམ་
ཚུལ་བཞིན་ཡོད་པ་མ་ཟད་གཞི་གསུམ་གྱི་ཆོ་ག་ཕྱག་ལེན། གཞུང་ཆེན་བཅུ་
གསུམ་མཛོད་བདུན། ངལ་གསོ་སྐོར་གསུམ། སྙིང་ཐིག་ཡ་བཞི་སོགས་ཐོས་
བསམ་མཛད་ཅིང་། མདོར་ན་ལུང་རྟོགས་ཀྱི་བསྟན་པ་རིན་པོ་ཆེ་གཙོ་བོར་བྱེད་
ཅིང་། གཡས་སུ་བཤད་གྲྭ། གཡོན་དུ་སྒྲུབ་གྲྭ་ཟུང་འབྲེལ་གྱི་དགོན་གནས་
འདིར། མི་རབས་སྔོན་མའི་བློ་གྲོས་ཀྱི་སྙིང་བཅུད་དང་། མི་རིགས་ཀྱི་རིག་
གནས་དང་ལག་རྩལ་བཟོ་བརྐོས་སོགས་ཀྱི་ཁྱད་ཆོས་མཚོན་པའི་དངོས་རྫས་དུ་
མས་ཕྱུག་ཅིང་ལོ་རྒྱུན་ཡུན་རིང་ལྡན་པའི་དགོན་འདི་ཕྱག་འདེབས་མཁན་གཏེར་
ཆེན་ཉི་མ་གྲགས་པའི་མཛད་རྣམ་སོགས་བྱུང་བ་བརྗོད་པའོ། །
 རིག་འཛིན་ཉི་མ་གྲགས་པའི་གཏེར་ཆེན་ཉི་མ་གྲགས་སྐུ་ཕྲེང་དང་པོ་འཁྲུངས་ཡུལ་ནི། 
མདོ་ཁམ་ཟལ་མོ་སྒང་གི་ས་ཡི་ཆར་བས་རུ་ལུང་གྱི་གྲུ་ཡ་གྲོང་དུ་ཡབ་ཀརྨ་རྣམ་རྒྱལ་དང་།
མ་ཡུམ་བསོད་ནམས་མཚོ་གཉིས་ཀྱི་སྲས་སུ་བོད་རབ་བྱུང་བཅུ་གཅིག་པའི་མེ་
ཕག་(སྤྱི་ལོ་ ༡༦༤༧ )ལོར་སྐུ་བལྟམས། སྐུ་ན་ཕྲ་བའི་དུས་ནས་སེམས་ཅན་ལ་
སྙིང་རྗེ། དཀོན་མཆོག་ལ་དད་འདུན། ཡ་རབས་སྙིང་རྗེའི་ཐུགས་རྒྱུད་ལེགས་
པར་ལྡན་པ། སྐྱེ་སྟོབས་ཀྱི་ཤེས་རབ་ལྷག་པར་ཆེ། གྲུབ་ཐོབ་རྫོགས་ཆེན་པདྨ་
རིག་འཛིན་སར་དགེ་བསྙེན་གྱི་སྡོམ་པ་བཞེས། ༸གོང་ས་ལྔ་པ་ཆེན་པོ་དང་དུས་
མཉམ་ཡིན་པ་དང་། ༧ རྒྱལ་མཆོག་ལྔ་པ་ཆེན་པོའ་བཀའ་ཡི་ལུང་གིས་ཟིན་
པ་ལྟར། འཛམ་གླིང་ས་ཡི་ལྟེ་བ་གངས་དཀར་ཏི་སེ་བདེ་ཆེན་གསང་བ་ཕུག་
ནས་བླ་མ་བཀའ་བརྒྱད་འདུས་པ་བདེ་མཆོག་འཁོར་ལོ་སོགས་དང་གཞན་ཡང་
ཁམས་སྲིན་མོ་རྫོང་གསུམ་ནས་གཏེར་ཆོས་བཀའ་པོད་བཅོ་བརྒྱད་གདན་དྲངས་
པས་གནས་མཇལ་གཏེར་བཏོན་བསྟན་འགྲོའ་དོན་ཆེར་བསྔགས་བརྗོད་གནང་བ་
དང་། རྒྱལ་མཆོག་ཉིད་ཀྱིས་བཀའ་ཆོས་གཏེར་ཆེན་གུ་རུ་ཆོས་དབང་གི་བཀའ་
བརྒྱད་གསང་བ་ཡོངས་རྫོགས་ཀྱི་སྒྲུབ་སྐོར་ཆ་ཚང་དབང་ལུང་ཁྲིད་བཅས་དང་
། གཞན་ཡང་སྔ་འགྱུར་རྙིང་མའི་བཀའ་མདོ་རྒྱུད་སེམས་གསུམ་སོགས་བཀའ་
ཆོས་རྒྱ་ཆེར་གསན་པར་མཛད། གཞན་ཡང་སྲིན་རྫོང་གནས་ཀྱི་ནུབ་སྒོ་བར་
མ་ནགས་ཤོད་མེ་འབར་དབང་གི་སྒྲུབ་ཕུག་ནས་གཏེར་བྱོན་རྟ་མགྲིན་དྲེགས་པ་
ཟིལ་གནོན་གྱི་དབང་ལུང་དང་། གངས་རིའི་གཏེར་བྱོན་ལྷ་ཆེན་དབང་ཕྱུག་ཆེན་
པོའ་དབང་ལུང་རྣམས་གང་གི་སྲས་ཨོ་རྒྱན་བསྟན་འཛིན་གྲགས་པ་རྫོགས་ཆེན་
པདྨ་རིག་འཛིན་དང་། སློབ་དཔོན་ནམ་མཁའ་འོད་གསལ། རྗེ་དཔོན་པདྨ་ཀུན་
གྲོལ་རྣམ་རྒྱལ་སོགས་ལ་བསྩལ་བ་དང་། རྒྱལ་དབང་ལྔ་པ་མཆོག་ནས་ཆེད་དུ་
མངགས་པར་མཛད་ནས། དགའ་ལྡན་ཞོལ་ལོ་ཆེན་འཇམ་དབྱངས་བློ་གྲོས་ཆོས་
ལྡན་དང་། འབྲས་སྤུངས་འཇང་པ་ཆོས་འཛིན། སེ་ར་སྐལ་བཟང་དབང་ལྡན་
སོགས་གྲུབ་མཐའ་རིས་མེད་ཐོག་གཏེར་བྱོན་དབུ་ཕྱག་རྫོགས་གསུམ་ལ་སོགས་
པ་གཏེར་ཆོས་ཡོངས་རྫོགས་བསྩལ་བ་རེད། སྲིད་ཀྱིས་བཀའ་བཀོད་གཏེར་
ཆེན་ཉིད་ཀྱིས་བོད་ཁམས་བསྟན་འགྲོར་ཕན་ཕྱིར་བཀའ་བབས་ལུང་ཟིན་ལྟར་
སྔོན་ཆོས་ཀྱི་རྒྱལ་པོ་སྲོང་བཙན་སྒམ་པོའ་སྐུ་རིང་དུ་མཐའ་འདུལ་ཡང་འདུལ་
གཙུག་ལག་ཁང་བརྒྱ་རྩ་སོགས་ཉམས་གསོ་བྱེད་དགོས་པའི་བཀའ་ཕེབས་པ་
ལྟར་མཛད་པ་དང་། འདམ་ལྕོག་རྩེ་ལར་མཆོད་རྟེན་ཆ་བརྒྱད་གསོས་པ་དང་།
མདོར་ན་གཏེར་ཆེན་ཉིད་ཀྱི་སྐུ་ཚེའི་རིང་བསྟན་འགྲོའ་དོན་དུ་རྒྱ་དཀར་ནག་བོད་
བལ་ཡུལ་སོགས་ལ་འགྲོ་དོན་རྒྱ་ཆེར་མཛད་པའི་རྣམ་ཐར་རྒྱས་པ་ལོགས་སུ་
ཡོད་པས་འདིར་ཞིབ་པར་མི་སྨྲོས། མཐར་བོད་རབ་བྱུང་བཅུ་གཉིས་པའི་ལྕགས་
སྟག་(སྤྱི་ལོ་ ༡༧༡༠)ལོར་དགོངས་པ་ཆོས་དབྱིངས་སུ་ཐིམ། 
 ཉི་མ་གྲགས་པ་སྐུ་ཕྲེང་རིམ་བྱོན་ཆགས་རི་དགོན་གྱི་སྐུ་གསུང་ཐུགས་རྟེན་རིམ་པར་བཞུགས་ཚུལ་ནི། 

ཉི་གྲགས་སྐུ་ཕྲེང་གཉིས་པ་པདྨ་ཐེག་མཆོག་བསྟན་པའི་རྒྱལ་མཚན་
འཁྲུངས་ཡུལ་ནི་ནགས་ཤོད་སྣོལ་མ་གྲོང་དུ་ཡབ་ལྷ་མོ་དར་དང་། ཡུམ་ངག་
དབང་མཚོ་མོ་གཉིས་ཀྱི་སྲས་སུ་བོད་རབ་བྱུང་བཅུ་གཉིས་ཆུ་ཕོ་འབྲུག་(སྤྱི་ལོ་
༡༧༡༢ )ལོར་སྐུ་འཁྲུངས། དགུང་ལོ་ལྔ་ལ་གདན་སར་ཕེབས། རྒྱལ་བ་སྐལ་
བཟང་རྒྱ་མཚོ་དང་། རྒྱས་སྲས་རིན་པོ་ཆེ་དང་སྐལ་བཟང་དབང་ལྡན་བཅས་
ཡོངས་འཛིན་དུ་མ་བསྟེན་ནས་མཁས་ཤིང་བཙུན་པའི་གྲུབ་པ་ཐོབ། ཉི་མ་གྲགས་
གཏེར་ཆེན་མཆོག་ནས་གཏེར་ཆོས་དང་སྔ་འགྱུར་རྙིང་མའི་ཆོས་བརྒྱུད་དབང་
ལུང་ཁྲིད་རྣམས་མཛད། ཕོ་བྲང་ལྕང་ལོ་ཅན་དང་། ཉི་འོད་རབ་གསལ། གནས་
བརྟན་བྲག་རི་མ་སྐུ་རྟེན་ཕྱག་རྡོར་གཙོས་ལི་མ་སྤུས་ལེགས་སུམ་བརྒྱ་ཙམ་དང་།
གསུང་རྟེན་ཤར་གཏེར་པོད་ཉེར་གཅིག ཚར་གསུམ་གསར་བཞེངས་གནང་བ་
མཛད། ཐུགས་ཀྱི་རྟེན་བཀའ་གདམས་མཆོད་རྟེན་གྲངས་མང་བཞེངས། གཞན་
ཡང་གྲུབ་རིགས་དང་སྐད་ཡིག་ལ་ཤིན་ཏུ་མཁས་པ་བྱུང་། འཛིན་སྟག་མོ་དགོན་
དུ་གཏེར་གསར་པ་རྣམས་བཞུགས་པ་བཅས་མཛད་འཕྲིན་བླ་མེད་སྐྱོང་བར་
གྲགས་སོ། ཉི་གྲགས་སྐུ་ཕྲེང་གསུམ་པ་མི་འགྱུར་ཕན་བདེ་རྒྱ་མཚོ་འཁྲུངས་
ཡུལ་ནི་བྱང་ཡིད་ལྷུང་གླིང་གི་རིགས་སུ་འཁྲུངས། རྫོགས་ཆེན་གསུམ་པ་ངེས་
དོན་བསྟན་འཛིན་བཟང་པོའ་སྐུ་དྲུང་དུ། སྔ་འགྱུར་རྙིང་མའི་བཀའ་མའི་རིགས་སྤྱི་
དང་། ཁྱད་པར་ཉི་གྲགས་གཏེར་ཆོས་ཡོངས་རྫོགས་ཀྱི་དབང་ལུང་ཁྲིད་གསུམ་
གསན་པ་དང་། དཔའ་བོ་ལས་རབ་རྩལ་དང་། ཀུན་མཁྱེན་འཇིགས་མེད་གླིང་པ་
སོགས་ལ་བསྟེན་ནས་ཐོས་བསམ་སྒོམ་པའི་ཡོན་ཏན་ལ་དབང་འབྱོར། རིགས་
གསུམ་སེམས་དཔའི་རྣམ་སྤྲུལ་ཆོས་འདིའི་བདག་བཞེས་འཇིགས་མེད་གླིང་པའི་
ཆོས་བདག་ཏུ་མངའ་གསོལ། དེ་རྗེས་ས་ཕོ་རྟ་ལོར་དབུས་ཕྱོགས་སུ་ཕེབས་
སྐབས་ཀུན་མཁྱེན་འཇིགས་མེད་གླིང་ཞི་བར་གཤེགས་ཚར་བས་གདན་ས་དེར་
འབུལ་སྐྱེལ་གང་རྒྱས་ཕུལ་བ་དང་། ཀུན་མཁྱེན་ཉིད་ཀྱི་སྐུ་གདུང་ཤིང་སྒྲོམ་བར་
གསེང་མེད་པར་འབུལ་ཞུགས་བྱས་ཡོད་ཀྱང་། ཉི་གྲགས་མཆོག་སྤྲུལ་རིན་
པོ་ཆེ་ཉིད་ཀྱི་སྐུ་པང་དུ་ཀུན་མཁྱེན་ཉིད་ཀྱི་ཞབས་སེན་གཡས་པ་ཚེག་སྒྲ་དང་
བཅས་གདུང་སྒྲོམ་ནང་ནས་ཕེབས་བྱུང་བ་ཀུན་གྱིས་མིག་མཐོང་བྱུང་། གཞན་
ཡང་ཐེག་ཆེན་གླིང་དུ་འདུ་ཁང་ཆེན་མོ་ཀ་བ་ ༦༧ ཡོད་པ་དང་། ཕོ་བྲང་གྲུ་
འཛིན་ཡོངས་རྩེ། སྐུ་ཕྲེང་གཉིས་པའི་གསེར་གདུང་ཁང་། གཏེར་གསར་ལྷ་ཁང་
སོགས་ཀ་བ་ ༡༨༠ ཡོད་པ་བཞེངས། ནང་རྟེན་ལྷ་སའི་ཇོ་བོ་དཔེ་བླངས་ནས་
གསེར་ཟངས་ལས་གྲུབ་པའི་ཇོ་བོ་ཤཱཀྱ་མུ་ནེ། གུ་རུ་སྣང་སྲིད་ཟིལ་གནོན་གྱི་སྐུ་
དང་། ལྡེབས་བྲིས་གསེར་བྲིས་ཅན། གསུང་རྟེན་བཀའ་འགྱུར་ཚར་གསུམ་དང་
། བསྟན་འགྱུར་ཚར་གཉིས། རྙིང་མ་བརྒྱུད་འབུམ་ཚར་ལྔ་བཅས་དང་། གཏེར་
གསར་ཞལ་ཐང་དང་སྒྲིག་ཆོག་དང་བཅས་པ་པར་དུ་བརྐོས་པ་སོགས་བསམ་
གྱིས་མི་ཁྱབ་པ་རང་བཞིན་ཅན་ནོ། །
 ཉི་གྲགས་སྐུ་ཕྲེང་བཞི་པ་འཇིགས་མེད་ཆོས་དབྱིངས་རྡོ་རྗེ་ནི། 

དྭགས་པོ་གཏེར་ཆེན་རྡོ་རྗེ་རྒྱལ་པོའ་སྲས་སུ་འཁྲུངས། རྫོགས་ཆེན་བཞི་པ་མི་འགྱུར་ ི
ནམ་མཁའི་རྡོ་རྗེ་གཙོས་མཁས་ཤིང་གྲུབ་པ་མངའ་བརྙེས་པའི་སྐྱེས་བུ་དམ་པ་
མང་པོར་བསྟེན་པས་མཁས་གྲུབ་ཆེན་པོར་གྱུར། གསུང་མགུར་དང་ལུང་བསྟན་
སོགས་ཐོགས་མེད་དུ་གསུངས་ཤིང་། བསྟན་འགྲོའ་དོན་དུ་ཟབ་གསང་ཆོས་ཀྱི་ ི
འཁོར་ལོ་བསྐོར། མཁས་པའི་གྲགས་པ་ཐོན། སྒྲུབ་པའི་རྒྱལ་མཚན་བསྒྲེངས།
གུ་རུ་མཚན་བརྒྱད་ཀྱི་སྐུ་གསེར་ཟངས་ལས་གྲུབ་པ་དང་། གསེར་གསར་གྱི་ལྷ་
སྨན་སྐུ་དང་། སྐྱེ་རབས་དཔག་བསམ་འཁྲི་ཤིང་གི་ཞལ་ཐང་དང་། གསུང་རྟེན་
བཀའ་འགྱུར་དང་། བསྟན་འགྱུར་གྱིས་གཙོས་བྱེད་པའི་གྲུབ་མཐའ་རིས་མེད་ཀྱི་
བཀའ་འབུམ་མང་པོ་བཞེངས་པ་མཛད་དོ། ཉི་གྲགས་སྐུ་ཕྲེང་ལྔ་པ་བསྟན་འཛིན་
འཕྲིན་ལས་དབང་ཕྱུག་ནི་ཆོས་རྒྱལ་གདུང་རྒྱུད་ལྷ་རྒྱལ་རིར་འཁྲུངས། རྒྱལ་རོང་
ཀུན་བཟང་ཐེག་མཆོག་རྡོ་རྗེའི་དྲུང་དུ་སྔ་འགྱུར་རྙིང་མའི་བཀའ་གཏེར་རིགས་སྤྱི་
དང་། ཉི་གྲགས་གཏེར་གསར་ཡོངས་རྫོགས་ཀྱི་དབང་ལུང་གསན། སྔ་འགྱུར་
རྙིང་མའི་རང་ལུགས་སྨིན་གླིང་མཁན་ཆེན་ཆོས་དཔལ་བཟང་པོའ་ཕྱག་ལེན་ལྟར་ ི
གསོ་སྦྱོང་དང་། དབྱར་གནས་དགག་དབྱེ་བཅས་གཞི་གསུམ་ཆོ་ག་གསར་དུ་
བཙུགས་པར་མཛད། ཞི་ཁྲོ་དགོངས་པ་རང་གྲོལ་གྱི་ལྷ་ཚོགས་ཀྱི་གཙོས་པས་
གསེར་བཟང་ལས་གྲུབ་པའི་སྐུ་རྟེན་དང་། གུ་རུ་ཐོག་ཚད་མ་དང་། སྟེང་དུ་
གསེར་འཕྲུ་དང་རྒྱལ་མཚན་བཅས་བཞེངས་གནང་མཛད། འབྲུག་པ་རྒྱལ་པོས་
ཕུལ་པ་སྐལ་བཟང་ཐེག་ཆེན་གླིང་གི་གསེར་ཟངས་ལས་གྲུབ་པ་རྒྱལ་མཚན་བཞི་
དང་། མཚན་མོར་རང་འོད་འཕྲོ་བའི་ནོར་བུ་ཏ་ཤྭ་དེ་ཝ་ཞེས་པ་ཕུག་རོན་སྒོ་ང་
ཙམ་ཞིག་དང་། བསེ་རུའི་ར་གཉིས། གླང་ཆེན་མཆེ་བ་གཉིས་བཅས་ཕུལ་བ་
ཡོད། དགོན་འདིའི་རྒྱབ་ཟུར་འདི་ན་ཁྲོ་བའི་ཚུལ་གྱིས་ཐུགས་བསྐྱེད་གནང་སྟེ་
རྡོ་ལ་ཞབས་རྗེས་བཞག་པ་ད་ལྟའང་མཇལ་རྒྱུ་ཡོད་པ་རེད། བསྟན་སྲིད་ལ་ཤིན་
ཏུ་སྨིན་པར་མཛད་པ་ཇི་སྲིད་གནང་བ་བརྗོད་ཀྱིས་མི་ལང་པའི་བཀའ་དྲིན་ཤིན་ཏུ་
ཆེའོ། །
 ཉི་གྲགས་སྐུ་ཕྲེངས་དྲུག་པ་ཐུབ་བསྟན་འོད་ཟེར་བསྟན་པའི་ཉི་མ་ནི་

བོད་རབ་བྱུང་བཅོ་ལྔ་ཤིང་སྟག་(སྤྱི་ལོ་ ༡༩༡༤)ལོར་རྟོགས་ལྡན་ཤཱཀྱ་ཤྲིའི་གདུང་
སྲས་ཚེ་དབང་རིག་འཛིན་གྱི་སྲས་སུ་འཁྲུངས། རྫོགས་ཆེན་ཐུབ་བསྟན་ཆོས་ཀྱི་
རྡོ་རྗེ་དང་། མཁན་ལྷ་རྒྱལ། མཁན་ཐུབ་བསྟན། རྟོགས་ལྡན་ཤཱཀྱ་ཤྲི། འགྲོ་
འདུལ་རིན་པོ་ཆེ། མཁན་ཆེན་ངག་དབང་རྣམ་རྒྱལ་སོགས་དགེ་བའི་བཤེས་
གཉེན་དུ་མར་བསྟེན་ནས་གཞུང་ཆེན་བཅུ་གསུམ་དང་། རིན་ཆེན་ལྔ་སོགས་
སྦྱངས་བརྩོན་གནང་བར་མཛད། སྡེ་དགེ་རྫོགས་ཆེན་དུ་ལོ་བརྒྱད་ལ་ཆོས་
ཞུགས་གནང་སྟེ་ཐོས་བསམ་རྒྱ་མཚོའི་ཕ་མཐར་བརྒལ་བས་མཁས་པར་གྱུར།
ཧོར་ལ་ཐོག་ལ་གར་ཚང་ལ་བཛྲ་བུམ་སྒྲུབ་དབུ་བཞུགས་རྡོ་སློབ་མཛད་པས་ཆུ་
དང་ནམ་མཁའ་ནས་བཛྲ་གུ་རུའི་སྒྲ་ཡང་གྲགས་པ་དང་། རིལ་བུ་ནམ་མཁར་
འཕུར་བ་སོགས་ངོ་མཚར་བ་བྱུང་། དད་པའི་མེ་ཏོག་འདབ་བརྒྱ་བཞད། རི་བོ་
དགེ་ལྡན་པ་བེ་རུ་དགོན་དུ་མ་རིག་མུན་སེལ་བུམ་སྒྲུབ་སྐབས་དཀྱིལ་འཁོར་ན་
རིལ་བུའི་སྒྲ་གྲགས་ཤིང་མེ་འོད་འབར་བཞིན་འཕུར་བ་དང་འཕེལ་བ་སོགས་
བྱུང་ནས་མི་ཕྱེད་པའི་དད་པ་ཐོབ། ཡང་གཞན་སྐུ་ཉིད་ཀྱི་ལོ་མཚམས་དང་ཟླ་
མཚམས་ལོ་ཟླ་སྦྲེལ་མ་ལོ་ཆེན་ཉི་ཤ་ལྷག་ཙམ་རིང་བཅད་རྒྱ་མཛད་དེ་ཚེ་བདག་
དང་རྙིང་ཐིག གཏེར་གསར་ཡོངས་རྫོགས་བསྙེན་སྒྲུབ་མཛད་ཅིང་སྒྲུབ་ཁང་ནང་
དུ་སྐུ་ཕྱག་ཕུལ་བས་པང་ཞལ་ཟད་ནས་ཤིང་ལེབ་གཉིས་ཐེངས་གསུམ་བརྗེས་པ་
དང་། མཚན་མོ་སྤོས་རིང་མདའ་ཚད་གཅིག་ཚེ་རྩོག་པུར་གཟིམ་པ་ལས་གཞན་
ཡང་ཞལ་འདོན་ལ་བརྩོན་པ་མཛད།
གཞན་ཡང་སྤྲང་་པོ་ལ་སྦྱིན་པ། དད་པས་ཕུལ་བའི་མཚོན་ཆ་དང་།
འཕྲུལ་མདའི་རིགས་ཚང་མ་བེད་མེད་བཟོས་ཏེ། སེམས་ཅན་མང་སྲོག་བླུ་
དགེ་སྐུལ་ཅི་རིགས་དང་། རྒྱུན་དུ་སྐུ་ངལ་འཛེམས་མེད་ཀྱིས་ཟུང་རྔུས་མནར་
བའི་ནད་པར་སྨན་བཅོས་བྱེད་པ་སོགས་རྙིང་རྗེ་བྱམས་བརྩེ་ཆེན་པོས་བཀའ་
དྲིན་བསྩལ། སྐུ་རྟེན་གུ་རུ་སྟོང་སྐུ་དང་། གསེར་དངུལ་རིན་ཐང་བྲལ་བའི་སྐུ་
གསུང་ཐུགས་རྟེན་བཞེངས་པ་གནང་ཡོད། མཐར་བོད་ཆུ་སྟག་(སྤྱི་ལོ་ ༡༩༦༢)
ལོ་དགོངས་པ་ཆོས་དབྱིངས་སུ་ཐིམ་མོ། །ཉི་གྲགས་སྐུ་ཕྲེང་བདུན་པ་ཡོན་ཏན་
བཟང་པོ་ནི་བོད་རབ་བྱུང་བཅུ་དྲུག་ཤིང་སྟག་(སྤྱི་ལོ་ ༡༩༧༤)ལོར་མཚོ་སྔོན་
ནང་ཆེན་དུ་ཡབ་གྲགས་སྔགས་དང་ཡུམ་འོད་ཟེར་གཉིས་ཀྱི་སྲས་སུ་འཁྲུངས།
བོད་ས་ཡོས་(སྤྱི་ལོ་ ༡༩༩༩)་ལོར་ལྷ་བབས་ཉིན་ལྗོངས་མི་དམངས་སྲིད་གཞུང་
གི་གཏན་འབེབས་བཞིན། ནག་ཆུ་ས་གནས་སྲིད་འཛིན་ཀུང་ཧྲུའུ་དང་རྫོང་སྲིད་
གཞུང་འབྲེལ་ཡོད་སྡེ་ཚན་བཅས་ཀྱི་ཆོག་མཆན་ཐོབ་པ་བརྒྱུད་གསེར་ཁྲི་མངའ་
གསོལ་ཞུས་ཏེ་ད་ལྟ་མཛད་འཕྲིན་སྐྱོང་བཞིན་པ་རེད། གནས་ཆེན་སྒོ་འབྱེད་
གཏེར་ཆེན་ཉི་མ་གྲགས་པ་སྐུ་ཐོག་རིམ་བྱོན་རྣམས་རྫོགས་ཆེན་སྐུ་ཐོག་རིམ་
བྱོན་རྣམས་ཉི་གྲགས་སྐུ་ཐོག་རིམ་པས་ངོས་འཛིན་ཞུ་དགོས་པ་ལྟར་ཉི་གྲགས་
སྐུ་ཕྲེང་རིམ་བྱོན་རྣམས་ཀྱི་མཛད་འཕྲིན་རྒྱས་པ་དང་། བོད་ཡུལ་དུ་བཀྲ་ཤིས་པ་
རི་བརྒྱད་ཀྱི་གཙོ་བོ། ཁམས་དུ་བ་རིའམ་ཁམས་སྲིན་མོ་རྫོང་ཡང་སྒོས་ཁམས་
ཤག་རྒྱལ་བའི་དཀྱིལ་འཁོར་ཡོངས་གྲགས་ཀྱི་གནས་འདིར་བཤད་སྒྲུབ་ཀྱི་
བསྟན་པ་བཙུགས་པ་དང་། བོད་ས་གནས་སྲིད་གཞུང་ནས་རྒྱལ་དབང་རིམ་བྱུང་
གི་སྐུ་ངོས་འཛིན་ཞུ་བའི་སྐབས་དང་ཆོས་སྲིད་གཉིས་ལྡན་གྱི་མཛད་སྒོ་རབ་བྱུང་
བསྙེན་རྫོགས་མཛད་པ་སོགས་ལ་གཏོང་སྒོ་བཏང་བ་དང་། དེ་བཞིན་སྲིད་རྫོང་
དཀར་མེ་ཆད་མེད་རྒྱུན་འབུལ་བྱེད་དགོས་ཀྱི་ཡོད་པ་རེད།
 གཏེར་རྫས་དང་རིག་དངོས་ཀྱི་སྐོར། 
 གཏེར་རྫས་དང་རིག་དངོས་ཁྱད་པར་ཅན་གྱི་གསང་འདུས་སོགས་གཏེར་ཁ་ཁག་གི་གཏེར་རྫས་
བཻཌཱུརྱ་ལས་གྲུབ་པའི་སྐུ་ཚབ་མཐོང་བ་དོན་ལྡན། དམ་རྫས་ཨ་ཐམ་ཧྲཱི་ཐམ། སྐུ་
ཚབ་ལྔ། ཆུ་གླང་གི་རྭ། བཻ་རོ་ཙ་ནའི་ཆོས་གོས། ཨོ་རྒྱན་རིན་པོ་ཆེའི་རྡོ་དྲིལ།
བདུད་འདུལ་མཁའ་འགྲོའ་ཐུགས་རྟེན། གནམ་ལྕགས་ཀྱི་ཁ་ཊམ་དང་། རྡོ་རྗེ། ི
སྡིག་པ། པད་རག་གི་ཚེ་བུམ། ཤེལ་དཀར་བུམ་པ། འཁོན་ཀླུའི་དབང་པོའ་ི
སྒྲུབ་ཕུར་ཧཱུཾ་ཆེན་སྒྲ་སྒྲོགས། ༧ གོང་ས་ལྔ་པའི་དབུ་ཞྭ་དང་ཕྱག་དྲིལ། ཤཀྱཱ་
ཐུབ་པའི་རིང་བསྲེལ། ལྷ་སྲས་མུ་ཁྲི་བཙན་པོའ་དབུ་ཐོད། བྱ་ཁྱུང་གི་དབུ་ ི
རུས། སྲརྒྷ་ཧ་སྟིའི་ཡེ་ཤེས་ཕུར་ཁྲ། རྣམ་སྲས་གཟི་དམར་གྱི་བཞེས་ཞལ། ཆུ་
ཤེལ་གྱི་མཆོད་རྟེན་ཁྲུ་གང་བའི་ནང་དུ་སངས་རྒྱས་ཀྱི་འཕེལ་གདུང་བལྟམས་པ།
འབྲུག་པ་རྒྱལ་པོས་ཕུལ་བའི་དུང་དཀར་གཡས་འཁྱིལ་གསེར་གཤོག་ཅན་ཐོས་
གྲོལ་ཆེན་མོ། གནུབས་སྟོན་སངས་རྒྱས་ཡེ་ཤེས་ཀྱི་ཆུ་གླང་གི་རྭ་ལས་གྲུབ་པའི་
གཤིན་རྗེའི་རྭ་ཟོར་རྣམས་དང་། གཞན་ཡང་མི་དང་མི་མིན་གྱི་དངོས་པོ་དང་ལི་
མ་སོགས་མང་དག་བཞུགས་ཡོད་པ་གྲགས་སོ།
 བཤད་སྒྲུབ་ཆོས་སྤྱོད་ཉམས་སུ་བཞེས་པ་ནི།

བོད་ཟླ་དང་པོའི་ཚེས་གསུམ་ནས་རང་གཏེར་བླ་མ་བདེ་མཆོག་གི་སྒོ་ནས་བདུན་རྩི་སྨན་སྒྲུབ་
གཏེར་ཆེན་ཉིད་ཀྱི་དག་སྣང་རྡོ་རྗེའི་རྒྱ་གྲམ་ལྟར་ཕྱག་ལེན་ཉིན་བཅོ་ལྔ་འཚོགས།
ཡང་ལོ་གཉིས་པར་མཎི་བུམ་སྒྲུབ། ལོ་གསུམ་པར་ཚེ་སྒྲུབ་ཀྱི་བུམ་སྒྲུབ་བཅས་
འཚོགས། དེ་ནས་བཀའ་བརྒྱད་གསང་རྫོགས་བདུན་སྒྲུབ་གཅིག བླ་མ་དགོངས་
འདུལ་བདུན་སྒྲུབ་གཅིག རཏྣ་ཕུར་པ་བདུན་སྒྲུབ་གཅིག ཆོས་དབང་ཐུགས་
ཆེན་ཡང་སྙིང་འདུས་པ་བདུན་སྒྲུབ་གཅིག ཀར་གླིང་ཞི་ཁྲོ་ཞག་ཉེར་གཉིས།
རབ་གནས་ཉིན་གསུམ། ལས་བཞིའི་སྦྱིན་སྲེག་ཟབ་རྒྱས། རྟ་མགྲིན་དྲེགས་
པ་ཟིལ་གནོན་སྒྲུབ་པ་ཉིན་བཅུ། སྨན་ལྷ་བདུན་གཅིག གཡང་སྐྱོབ་དང་གསོལ་
མཆོད་ཉིན་གསུམ། ཉི་གྲགས་ཡབ་སྲས་གཉིས་ལ་ལོ་རེས་མོས་བྱས་ནས་སུན་
བཟློག་བརྟག་བཞུགས་རྒྱས་པ་ཉིན་གསུམ། ས་ཟླའི་ཚེས་བཅུ་ཞག་བདུན་ལ་
བདེ་མཆོག ཚེས་བརྒྱད་ཕྱི་དྲོར་གཟམ་འཆམ། ཚེས་དགུ་ལ་འཆམ་གུར་ཕུབ་
པ་མཛད་སྒོ་ཡུལ་ལྷའི་བསང་སོགས་མཛད།
བཞི་པའི་ཚེས་བཅུ་ཉིན་སྙན་གྲགས་ཆེ་བའི་ཆགས་རུའི་ཚེས་བཅུ་ཆེན་མོ་ཞེས་
ཆོས་ཕྱོགས་ཀྱི་དུས་ཆེན་མཛད་སྒོ་ཆེ་བའི་སྒྲུབ་པ་དང་གར་འཆམ་གྱི་སྒྱུ་རྩལ་
རྣམ་གྲངས་སུམ་ཅུ་ཙམ་ཡོད་པ་དང་། གཞན་ཡང་མཆོད་པའི་རྫས་དང་ཡོ་
བྱད་རྣམས་ཟབ་རྒྱས་བཤམས་པ་དང་གྲ་རྒྱས་པར་ཡོད་ཀྱང་འདིར་ཞིབ་པར་མ་
བཀོད།
 དགོན་པའི་སྒྲིག་ལམ་སྐོར། 
སྒྲིག་སྲོལ་ཐད་གཙོ་བོ་བླ་བྲང་གི་ཕྱག་མཛོད། མགྲོན་གཉེར། མཁན་པོ་དབུ་མཛད། དགེ་བསྐོས་བཅས་དབུ་
ཆེན་བཞི་དང་། ཤོག་དཔོན་བཞི་བཅས་ཀྱིས་འགན་འཁུར་གནང་གི་ཡོད་པ་
རེད། གོང་གསལ་ནགས་ཤོད་བསྟན་པའི་སྒྲོན་མེ་གསུམ་གྱི་ཡ་གྱལ། ཁམས་
ཉི་མ་གྲགས་པའི་གདན་ས་ཆགས་རི་དགོན་གྱི་ཆགས་སྲོལ་ཡིན་པ་དང་། སྤྱི་ལོ་
༡༩༦༡ ལོའ་འབྲི་རུ་རྫོང་གི་ཡིག་ཚགས་ལྟར་ན་སྐབས་དེར་དགོན་པ་གྲྭ་གྲངས་ ི
ཆིག་བརྒྱ་ལྔ་བཅུ་(བཤད་སྲོལ་ལ་གྲྭ་གྲངས་ཉིས་བརྒྱ་ཡན་མས་ཡོད་སྐད་)ཡོད་
པ་བཅས་སོ།
 (གསལ་བཤད་) ༡༩༦༡ ལོའ་འབྲི་རུ་རྫོང་གི་ཡིག་ཚགས་ལྟར་ནི།

སྐབས་དེར་དགོན་པ་ཕལ་ཆེ་བ་གྲྭ་གྲངས་དངོས་ཡོད་ལས་ཕྲན་ཙམ་ཉུང་བ་
འདུག སྐབས་དེར་དགོན་པ་སོ་སོའ་གྲྭ་ཐོ་གསལ་པོ་མ་བྱུང་བ་དང་། ཡང་ན་ 
གྲྭ་པ་ཐོ་སྐུང་བྱེད་ཚུལ་ཡོད། དངོས་སུ་ལབ་ཚུལ་དང་ནག་ཆུ་ས་གནས་སྲིད་
གྲོས་ལོ་རྒྱུས་རིག་གནས་དཔྱད་གཞི་ནང་འཁོད་དབར་གྲྭ་གྲངས་ཅུང་ཧེ་བག་
ཡོད་འདུག་པས། ཕྲན་གྱིས་ད་རེས་འདིར་ལོ་རྒྱུས་ཀྱི་དཔྱད་གཞི་ཡིན་པས་དེར་
གཉིས་ཀ་བཀོད་ཡོད།
 ཆགས་རི་དགོན་ཉམས་གསོའ་དུས་སྐབས་ནི། 
རིག་གནས་གསར་བརྗེའི་ལོ་བཅུའི་གོད་ཆགས་ཚབས་ཆེན་བྱུང་རྗེས། སླར་ཡང་ཏང་གི་མི་
རིགས་སྲིད་ཇུས་དང་ཆོས་ལུགས་སྲིད་ཇུས་དོན་འཁྱོལ་བྱུང་ཏེ། བོད་རབ་བྱུང་
བཅུ་དྲུག་པའི་(སྤྱི་ལོ་ ༡༩༨༥)ལོར་རྒྱལ་སྲས་ཀུན་བཟང་བསྟན་འཛིན་དང་།
ཐུབ་བསྟན་ཆོས་འབྱོར་གྱིས་གཙོ་བོ་གནང་བའི་རྒན་གྲྭ་བརྒྱད་ཀྱིས་རྩ་འཛུགས་
དང་དད་ལྡན་སེར་སྐྱ་ཕོ་མོ་རྣམས་ཀྱི་མཐུན་རྐྱེན་ལས་ཉམས་གསོའ་ལས་གྲྭ་ 
གཉེར་ནས་འཛུགས་སྐྲུན་ཐོབ་པ་ཞིག་རེད།

རྩོམ་ཁུངས།